A ‘hot-mic’ conversation of journalists in the White House is used to state that the journalists know and joke about the coronavirus being a hoax.
Nešto više od tjedan dana bilo je potrebno da se snimka šaljivog razgovora dvojice novinara koji izvještavaju iz američke Bijele kuće prevede na hrvatski jezik i počne širiti društvenim mrežama kao najnoviji “dokaz”\xa0 – koji koriste antivakseri i promotori teorija zavjera – da je pandemija novog koronavirusa zapravo prevara., Jedna takva objava arhivirana je ovdje., Samo trinaest sati nakon objave na antivakserskoj Facebook stranici “Roditelji odlučuju” video je postigao više od 60 tisuća pregleda., Na snimci koja se neposredno nakon objave hrvatskog prijevoda podijelila na tisuće puta čuje se razgovor dvojice novinara – Johna Robertsa, glavnog izvjestitelja iz Bijele kuće za Fox News i Douga Millsa, fotoreportera New York Timesa., Tema razgovora bila je studija okruga Los Angeles i Sveučilišta Južne Kalifornije koja je pokazala da je koronavirus SARS-CoV-2 u toj američkoj saveznoj državi rašireniji nego što se prije sumnjalo,, U videu se jasno čuje kako Mills upoznaje Robertsa s informacijama iz studije, uključujući procjenu da bi stopa smrtnosti mogla potencijalno biti niža nego što se smatralo ranije., “Zaista? To je ohrabrujuće?”, odgovara Mills i u šali dodaje: “Svi ovdje su i tako cijepljeni”. Cjepivo protiv Covida-19, kao što je opće poznato, još nije razvijeno., , Nakon te šale, novinari se vraćaju razgovoru u kojem Roberts detaljnije objašnjava podatke iz studije Sveučilišta Južne Kalifornije, ponovno se osvrćući na podatke koji “sugeriraju da je smrtnost desetina onoga što se ranije mislilo”. Nakon konstatacije da bi to novi koronavirus učinilo sličnim gripi jedan novinar kaže drugome “znači bila je to prevara!” i počne se smijati., “Točno, da”, kaže drugi također se glasno smijući., Upravo je taj dio razgovora, iskorišten za promociju ideje da je “koronavirus prevara”, odnosno kako je naslovljen video koji se širi Facebookom u Hrvatskoj, da je “prevara Covid-19”., Iako je jasno da je razgovor koji je snimljen neformalan, u prijateljskom tonu i očigledno šaljivog karaktera, ovaj video se svejedno masovno širi društvenim mrežama., Associated Press (AP) kontaktirao je Robertsona dan nakon što je neformalni razgovor među novinarima snimljen, a posljedično i objavljen na društvenim mrežama., “Roberts je AP-u rekao u telefonskom razgovoru da su komentari bili izrečeni kao ‘cinični crni humor’. Rekao je i da su on i Mills prijatelji i da Mills masku nosi svaki dan. Također je naglasio da obojica tretiraju virus ozbiljno i nisu pobornici teorija zavjera koje se šire oko virusa”, prenosi AP., “Očigledno je da nitko nije cijepljen”, rekao je Roberts, “cjepivo za Covid-19 još uvijek ne postoji”., Pogrešne interpretacije prijateljskog razgovora Roberts je demantirao i na Twitteru, gdje je još jednom istaknuo da cjepivo za Covid-19 ne postoji i da pandemija novog koronavirusa nije nikakva prevara., Because you asked…..The @USC @lapublichealth study is real – but not yet peer-reviewed. The rest of the exchange was sardonic humor and sarcasm… There is NO vaccine. And it is NOT a hoax., — John Roberts (@johnrobertsFox) April 22, 2020, , Imate prijedloge, pohvale ili kritike? Uočili ste neku izjavu za koju vjerujete da bi je Faktograf trebao obraditi? Želite nas upozoriti na neodgovorno ponašanje političara? Pišite nam na info@faktograf.hr ili nas kontaktirajte putem Twittera ili Facebooka., © faktograf.hr\n2020
Antivakseri predstavljaju šaljivi razgovor novinara u Bijeloj kući kao dokaz da je Covid-19 prevara - Faktograf.hr